CELEX: 62015CN0024
Language: sk
Date: 2015-01-21 00:00:00
Title: Vec C-24/15: Návrh na začatie prejudiciálneho konania, ktorý podal Finanzgericht München (Nemecko) 21. januára 2015 – Josef Plöckl/Finanzamt Schrobenhausen

27.4.2015   
            
            
               SK
            
            
               Úradný vestník Európskej únie
            
            
               C 138/27
            
         Návrh na začatie prejudiciálneho konania, ktorý podal Finanzgericht München (Nemecko) 21. januára 2015 – Josef Plöckl/Finanzamt Schrobenhausen
   (Vec C-24/15)
   (2015/C 138/38)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht München
   
      Účastníci konania pred vnútroštátnym súdom
   
   
      Žalobca: Josef Plöckl
   
      Žalovaný: Finanzamt Schrobenhausen
   
      Prejudiciálna otázka
   
   Umožňujú článok 22 ods. 8 a článok 28c A písm. a) prvý pododsek a písm. d) šiestej smernice Rady 77/388/EHS (1) zo 17. mája 1977 členským štátom nepriznať oslobodenie od dane pri dodaní v rámci Spoločenstva (tu: premiestnenie v rámci Spoločenstva), ak dodávateľ síce nesplnil všetky opatrenia, ktoré od neho môžu byť dôvodne požadované, pokiaľ ide o formálne požiadavky uviesť identifikačné číslo pre DPH, avšak neexistujú konkrétne dôvody sa domnievať, že došlo k daňovému podvodu, tovar bol premiestnený do iného členského štátu a sú splnené aj ostatné požiadavky pre oslobodenie od dane?
   
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, Ú. v. ES L 145, s. 1, Mim. vyd. 09/011, s. 23, v znení zmien a doplnení.